钦定古今图书集成/明伦汇编/氏族典/第260卷 > 王宪
## 钦定古今图书集成/明伦汇编/氏族典/第260卷 > 王宪

按《魏书王宪传》，“宪字显则，北海剧人也。祖猛，苻坚丞
相。父休，河东太守。宪幼孤，随伯父永在邺。苻丕称尊
号，永为丞相，为慕容永所杀，宪奔清河，匿民家。皇始
中，舆驾次赵郡之高邑，宪乃归诚。太祖见之曰：‘此王
猛孙也’。厚礼待之。世祖即位，行廷尉卿，出为上谷太
守，寻拜外都大官，后为中都，历任二曹，断狱称旨，加”
龙骧将军。出为并州刺史，进爵北海公。天安初卒。赠
镇南将军、青州刺史，谥曰康。子崇袭，蚤卒。子仲智袭。